
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποζημίωσης προσωπικού υπαίθρου της 
Γ.Γ.Δ.Ε. του ΥΠΕΧΩΔΕ σύμφωνα με το άρθρο 23 
παράγραφος 4 του Ν. 1735/87 . 1 

Τροποποίηση και συμπλήρωση απόφασης Συγκρότη¬ 
σης Μόνιμης Επιστημονικής Επιτροπής του ΟΑΣΠ 
Υποστήριξης του Αντισεισμικού Κανονισμού . 2 

Καθορισμός αποζημίωσης προσωπικού σύμφωνα με το 
άρθρο 23 (παρ. 4) του Ν. 1735/87 . 3 

Τροποποίηση της 101816/8663/11.1.88 κοινής 
υπουργικής απόφασης, για την αύξηση των συνε¬ 
δριάσεων της Τ.Δ.Ε. του Τοπικού Υποκ/τος ΙΚΑ 
Τούμπας . 4 


Τροποποίηση της Β.4373/1205/11.3.1993 (ΦΕΚ 
187/Β723.3.1993) κοινής απόφασης των Υπουρ¬ 
γών Εθνικής Οικονομίας, Εργασίας και Βιομηχανίας, 
Ενέργειας και Τεχνολογίας για τα Μέσα Ατομικής 
Προστασίας, όπως τροποποιήθηκε και ισχύει σή¬ 
μερα, σε συμμόρφωση προς την Οδηγία του Ευρω¬ 
παϊκού Κοινοβουλίου και του Συμβουλίου 96/58/ 

ΕΚ . 5 

Τροποποίηση της 4423/10.10.96 απόφασης Υπ. Γε¬ 
ωργίας τροποποιητικής της υπ' αριθ. 31100/ 
25.10.95 Διϋπουργικής απόφασης σχετικά με τα 
μέτρα για τη διασφάλιση της Κοινοτικής ενίσχυσης 
του βαμβακιού..,. 6 


Μετατροπή μιας (1) κενής θέσης ειδικευόμενου για¬ 
τρού ειδικότητας Αναισθησιολογίας σε μία (1) θέση 
ειδικευομένου γιατρού ειδικότητας Παιδιατρικής 
στο Περιφερειακό Γενικό Νοσοκομείο Ιωαννίνων «Γ. 
ΧΑΤΖΗΚΩΣΤΑ»... 7 

Μετατροπή δύο (2) θέσεων ειδικευόμενων γιατρών στο 
Περιφερειακό Γ ενικό Νοσοκομείο Λάρισας . 8 

Μετατροπή θέσης κλάδου γιατρών ΕΣΥ στο Νομαρ¬ 
χιακό Γ ενικό Νοσοκομείο Μεσολογγίου «Γ. ΧΑΤΖΗ¬ 
ΚΩΣΤΑ» . 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2003340/384/0022 (1) 

Καθορισμός αποζημίωσης προσωπικού υπαίθρου της 

Γ.Γ.Δ.Ε. του ΥΠΕΧΩΔΕ σύμφωνα με το άρθρο 23 πα¬ 
ράγραφος 4 του Ν. 1735/87. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Νόμο 1558/85 «Κυβέρνηση και Κυβερνητικά όρ¬ 
γανα». 

2. Το άρθρο 23 του Νόμου 1735/87 «Προσλήψεις στο 
Δημόσιο τομέα, κοινωνικός έλεγχος στη Δημόσια Διοί¬ 
κηση, πολιτικά δικαιώματα και άλλες διατάξεις», καθώς 
και την ερμηνευτική εγκύκλιο ΔΙΚΠΡ/Φ.2/24/10246/ 
28.12.87 του Υπουργείου Προεδρίας της Κυβέρνησης. 

3. Το γεγονός ότι, προσωπικό, μόνιμο και με σύμβαση 
εργασίας της Γ ενικής Γ ραμματείας Δημ. Έργων, απασχο¬ 
λείται σε εργασίες υπαίθρου με αυθημερόν επιστροφή ή 
με διανυκτερεύσεις που αφορούν την εκτέλεση εργασιών 
συντήρησης του εθνικού και επαρχιακού οδικού δικτύου, 
όπως χωμστουργικών εργασιών, επουλώσεως λάκκων, 
σήμανσης, ηλεκτροφωτισμού, συντήρησης πρασίνου, 
αποχιονισμού εκτάκτων καταστάσεων κ.λπ. 

4. Την ιδιαιτερότητα των παραπάνω εργασιών, που ε'ιναι 
η συχνή αλλαγή του τόπου εργασίας, οι μεγάλες αποστά¬ 
σεις που διανύονται και οι δύσκολες και επικίνδυνες συν¬ 
θήκες εργασίας. 

5. Το γεγονός ότι, από τις διατάξεις της απόφασης αυ¬ 
τής προκαλείται δαπάνη, η οποία καλύπτεται από το πο¬ 
σοστό του 1 % των πιστώσεων που εγγράφετοι στο ετήσιο 
πρόγραμμα Δημοσίων Επενδύσεων της Γ.Γ.Δ.Ε. για την 
πληρωμή δαπανών εκτός έδρας κίνησης των οδοιπορικών 
εξόδων (άρθρο 52 Νόμου 1832/89) των υπαλλήλων της 
Γ.Γ.Δ.Ε., το ύψος της οποίας ανέρχεται στο ποσό των 
1.380.000.000 δρχ. (ΣΑΕ 071/2) για το έτος 1997 και στο 
ίδιο περίπου ποσό θα ανέλθει τα επόμενα οικονομικά έτη. 

6. Την αριθμ. 2020621/2384/0022/18.5.93 (ΦΕΚ 
381/Β/27.5.93), απόφαση με την οποία καθορίστηκε 
αποζημίωση του προσωπικού υπαίθρου της Γ.Γ.Δ.Ε. σύμ¬ 
φωνα με το άρθρο 23 του Νόμου 1735/87. 

7. Την αριθμ. 1107147/1239/0006Α74.10.96 από¬ 
φαση «Ανάθεση αρμοδιοτήτων Υπουργού Οικονομικών; 
στους Υφυπουργούς Οικονομικών», αποφασίζουμε: 

Α. Εγκρίνουμε την καταβολή αποζημίωσης στο μόνιμο 
και στο με σύμβαση εργασίας προσωπικό υπαίθρου των 
υπηρεσιών της Γ.Γ.Δ.Ε. του ΥΠΕΧΩ ΔΕ, που απασχολείται 
σε εργασίες συντήρησης του εθνικού και επαρχιακού οδι¬ 
κού δικτύου, σύμφωνα με την παράγραφο 4 του άρθρου 
23 του Νόμου 1735/87. 

Β. Καθορίζουμε την αποζημίωση που θα καταβάλλεται, 
ως εξής: 

α. Για όλες τις πραγματοποιούμενες μετακινήσεις με 
αυθημερόν επιστροφή, σε απόσταση άνω των 30 χιλιομέ¬ 
τρων από την έδρα της υπηρεσίας, σε 2.000 δρχ. για κάθε 
ημέρα εργασίας, ανεξάρτητα από τη διάθεση ή μη από την 
υπηρεσία μεταφορικού μέσου. 

β. Η διανυκτέρευση του προσωπικού υπαίθρου επιτρέπεται 
όταν οι εργασίες που εκτελούνται βρίσκονται σε απόσταση 
μεγαλύτερη των εκατόν είκοσι (120) χιλιομέτρων από την 
έδρα της υπηρεσίας ή όταν παραμένει στους απσχιονιστικούς 
σταθμούς, ανεξάρτητα από τη χιλιομετρική απόσταση από 
την έδρα της υπηρεσίας. Οι διανυκτερεύσεις δεν θα υπερβαί¬ 
νουν το όριο των εγκεκριμένων εργασιών για τις μετακινήσεις 
των υπαλλήλων της Γεν. Γραμματείας Δημοσίων Έργων 
Στις περιπτώσεις αυτές καταβάλλεται: 

Ημερήσια αποζημίωση 3.000 δρχ. 

Αποζημίωση για κάθε ημέρα διανυκτέρευσης σύμφωνα 
με τις διατάξεις που ισχύουν κάθε φορά για τις δαπάνες 
διανυκτέρευσης των μετακινουμένων υπαλλήλων με 
εντολή του Δημοσίου. 

γ. Τις ημέρες που, για οποιονδήποτε λόγο, δεν πραγμα¬ 
τοποιούνται μετακινήσεις, το προσωπικό αυτό θα παραμέ¬ 
νει στην έδρα της υπηρεσίας ή στα εργοτάξια και δεν θα 
καταβάλλεται αποζημίωση. Επίσης δεν θα καταβάλλεται 
αποζημίωση για μετακινήσεις κάτω των 30 χλμ. 

δ. Ο αριθμός των μετακινήσεων θα προσδιορίζεται από 
τον προϊστάμενο της υπηρεσίας, ανάλογα με τις ανάγκες 
της και τις διατιθέμενες πιστώσεις και η εκκαθάριση της 
δαπάνης θα γίνεται σύμφωνα με τη διαταγή μετακίνησης 
και το ημερολόγιο κίνησης που θα υπογράφει ο δικαιούχος 
και θα θεωρεί ο προϊστάμενος της υπηρεσίας, στο οποίο 
θα φαίνονται οι καθημερινές μετακινήσεις και η χιλιομε¬ 
τρική απόσταση του τόπου εργασίας από την έδρα της 
υπηρεσίας. 

Γ. Από την ίδια ημερομηνία καταργείται η 2020621/ 
2384/0022/18.5.93 (ΦΕΚ 381/Β/27.5.93) απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της αρχίζει από την ημερομηνία 
δημοσίευσής της. 

Αθήνα, 6 Φεβρουάριου 1997 
οι υπουργοί 

ΥΦΥΠ. ΟΙΚΟΝΟΜΙΚΟΝ ΠΕΡ/ΝΤΟΣ, ΧΩΡ/ΞΙΑΣ & ΑΗΜ. ΕΡΓΩΝ 

ΝΙΚ. ΧΗΓΓΟΔΟΥΛΑΚΗΣ ΚΟΙΤΑΣ ΛΑΛΙΩΤΗΣ 

Αριθ. 2005742/705/0022 (2) 

Τροποποίηση και συμπλήρωση απόφασης Συγκρότησης 
Μόνιμης Επιστημονικής Επιτροπής του ΟΑΣΠ Υποστή¬ 
ριξης του Αντισεισμικού Κανονισμού. 

ΟΙ ΥΠΟΥΡΓΟΙ 
ΟΙΚΟΝΟΜΙΚΟΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 22 του Ν. 
2362/95 «περί Δημοσίου Λογιστικού, ελέγχου δαπανών 


του Κράτους και άλλες διατάξεις» (ΦΕΚ 247/τ.Α 1 / 
27.11.95). 

2. Τις διατάξεις του άρθρου 5 του Ν. 1349/83 «Σύσταση 
Οργανισμού Αντισεισμικού Σχεδιασμού και Προστασίας 
(ΟΑΣΠ) και άλλες διατάξεις» (ΦΕΚ 52/τ.Α/25.4.83). 

3. Τις διατάξεις του άρθρου 18 του Ν. 1505/84 «Ανα¬ 
διάρθρωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (ΦΕΚ 194/τ.Α/84), 
όπως τροποποιήθηκαν με το άρθρο 8 του Ν. 1810/88 «Για 
τη συμπλήρωση και βελτίωση του Ν. 1505/84 και άλλες 
διατάξεις». 

4. Τις διατάξεις του άρθρου 3 του Ν. 1256/82 «Για την 
πολυθεσία, την πολύ απασχόληση κ.λπ.». 

5. Τα αριθμ. 1591/96 και 1887/96 έγγραφα του ΟΑΣΠ, 
καθώς και την αριθμ. 80/96 απόφαση του Διοικητικού 
Συμβουλίου του ΟΑΣΠ, καθώς και το αριθμ. 63/14.1.97 
ΡΑΧ του ΟΑΣΠ. 

6. Τις διατάξεις του νέου άρθρου 29Α του Ν. 1558/85 
«Κυβέρνηση και Κυβερνητικά όργανα» που προστέθηκε 
στον παραπάνω Νόμο με τις διατάξεις του άρθρου 27 του 
Ν. 2081 /92 και το γεγονός ότι για την κάλυψη της δαπά¬ 
νης που προκαλεϊται από τις διατάξεις της απόφασης αυ¬ 
τής, ύψους 1.000.000 δρχ. περίπου για το τρέχον έτος 
υπάρχει πίστωση στον Κ.Α. 0264 ύψους 10 000.000 δρχ. 
στον υπό έγκριση προϋπολογισμό του ΟΑΣΠ οικ. χρήσης 
1997 και ανάλογη προβλέπεται για το επόμενο οικ. έτος. 

7. Τις διατάξεις του άρθρου 3 παρ. 4 του Ν. 1160/81 και 
του άρθρου μόνου παρ. 2 του Π.Δ/τος 492/84 περιορι¬ 
σμός συναρμοδιοτήτων κατά την έκδοση διοικητικών πρά¬ 
ξεων. 

8. Την αριθμ. Δ16γ/841/8/864/Γ/17.11.95 απόφαση 
Συγκρότησης Μόνιμης Επιστημονικής Επιτροπής του 
ΟΑΣΠ όπως αυτή συμπληρώθηκε με την αριθμ. Δ16γ/ 
013/21/Γ/9.1.96 απόφασή μας. 

9. Την αριθμ. 2027332/3206/0022/1.6.93 απόφαση 
του Υπουργού Οικονομικών «Αναπροσαρμογή ποσού απο¬ 
ζημίωσης μελών συλλογικών Οργάνων* (ΦΕΚ 422/τ.Β/ 
93). 

10. Την αριθμ. Δ17α/03/99/Φ.2.2.1/29.10.96 από¬ 
φαση «Ανάθεση αρμοδιοτήτων Υπουργού ΠΕΧΩΔΕ στους 
Υφυπουργούς ΠΕΧΩΔΕ Χρήστο Βερελή και Θεόδωρο Κο- 
λιοπάνο. 

11. Την αριθμ. 1107147/1239/0006Α/4.10.96 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Τροποποιώντας και συμπληρώνοντας την αριθμ. Δ16γ/ 
841 /8/864/Γ/11,11.95 απόφαση «Συγκρότηση Μόνιμης 
Επιστημονικής Επιτροπής του ΟΑΣΠ», όπως αυτή συ¬ 
μπληρώθηκε με την αριθμ. Δ16γ/013/21 /Γ/9.1.96 από¬ 
φαση. 

1) Ορίζουμε να μετέχουν σ' αυτήν οι κάτωθι και υπό 
στοιχεία ιη’, ιθ’, ιΓ, ικ', ιλ' και ιμ’ ως εξής: 

ιη’ - Τσικνιάς Τηλέμαχος Δρ. Πολ. Μηχανικός πρόεδρος 
υπο-ομάδος της Επιτροπής Σύνταξης ΝΕΑΚ. 

ιθ' - Κωνσταντύπουλος Ιωάννης, Δρ. Πολ. Μηχ/κός Συ¬ 
ντονιστής υπο-ομάδος της Επιτροπής Σύνταξης ΝΕΑΚ. 

ιΓ - Κόλιας Βασίλειος, Πολ. Μηχ/κός Συντονιστής υπο- 
ομάδος της Επιτροπής Σύνταξης ΝΕΑΚ. 

ικ' - Σπυ ράκος Κων/νος Δρ. Πολ. Μηχ/κός επίκουρος 
καθηγητής Τμήματος Πολιτικών Μηχανικών Ε.Μ.Π. 
ιλ' - Σιβένας Προκόπης Δρ. Γεωλόγος. 

,μ· _ Αγγελόπουλος Αντώνιος, γεωλόγος ΙΓΜΕ. 

2) Συμπληρώνουμε παραγράφους Α1 και Δ ως εξής: 

Α1. Ως προς τα θέματα λειτουργίας: 

α) Ορίζεται συντονιστής της Επιτροπής ο Αγγελίδης Σω¬ 
κράτης. 

β) Η θητεία των μελών της Επιτροπής ορίζεται μονοετής 
αρχόμενη από τη δημοσίευση της απόφασης αυτής, με 
δυνατότητα παράτασης για ένα ακόμη χρόνο, εφόσον δεν 
εκδοθεί νέα σχετική απόφαση. 

γ) Η επιτροπή έχει συμβουλευτικό χαρακτήρα και συ¬ 
νέρχεται ύστερα από απόφαση του Δ.Σ. ΟΑΣΠ. Έκτακτη 
σύγκλησή της μπορεί να γίνει ύστερα από σχετική πρό¬ 
σκληση του Προέδρου του Δ.Σ. ή του Διευθυντού του 
ΟΑΣΠ. 

Ως σύνδεσμος και Επιτροπής με τον ΟΑΣΠ ορίζεται ο 
Συντονιστής, ο οποίος ενημερώνει τον Πρόεδρο του Δ.Σ. ή 
τον Δ/ντή του ΟΑΣΠ. 

δ) Τα θέματα με το οποία ασχολείται η επιτροπή καθώς 
και τα πλαίσια στα οποία ζητείται η γνώμη της, καθορίζο¬ 
νται με απόφαση του Δ.Σ. του ΟΑΣΠ. 

Η Επιτροπή μπορεί να εισηγηθεί θέματα, εφόσον το 
κρίνει απαραίτητο, αλλά συνέρχεται για τη συζήτησή τους 
μόνον ύστερα από σχετική απόφαση του Δ.Σ. του ΟΑΣΠ. 

Με εισήγηση του Δ/ντή του ΟΑΣΠ, εισάγονται τα πορί¬ 
σματα των Επιτροπών αυτών στο Δ.Σ., το οποίο λαμβάνει 
τις τελικές αποφάσεις. 

ε) Η επιτροπή έχει απαρτία όταν παρευρίσκονται τουλά¬ 
χιστον 7 μέλη. 

Οι αποφάσεις λαμβάνονται με πλειοψηφία των παρό¬ 
ντων μελών. 

στ) Ο Δ/ντής του ΟΑΣΠ ορίζει Γραμματέα της Επιτρο¬ 
πής από το προσωπικό του Οργανισμού. 

Δ. α) Ο αριθμός συνεδριάσεων κατ' έτος της Μόνιμης 
Επιστημονικής Επιτροπής καθορίζεται σε δέκα (10). 

β) Η αποζημίωση των ιδιωτών μελών καθορίζεται στο 
ποσό των 4.500 δρχ. κατά συνεδρίαση σύμφωνα με την 
αριθμ. 2027337/3206/0022/1.6.93 απόφαση του 
Υπουργού Οικονομικών (ΦΕΚ 422/τ.Β714.6.93). 

Κατά τα λοιπά ισχύει η αριθμ. Δ16γ/841/8/864/Γ/ 
11.11.95 απόφαση, όπως αυτή συμπληρώθηκε με την 
αριθμ. Δ16γ/013/21/Γ/9.1.96 όμοιά της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 1997 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡ/ΝΤΟΣ, ΧΩΡ/ΞΙΑΣ & ΔΗΜ, ΕΡΓΩΝ 

ΝΙΚ. ΧΡΙΓΤΟΛΟΥΑΛΚΗΣ ΧΡ. ΒΕΡΕΛΗΣ 

Αριθ. 2083418/12193/0022 (3) 

Καθορισμός αποζημίωσης προσωπικού σύμφωνα με το 
άρθρο 23 (παρ. 4) του Ν. 1735/87. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά 
Όργανα». 

2. Του Ν. 1266/1982 «περί των οργάνων της Νομισμα¬ 
τικής, πιστωτικής πολιτικής και άλλων διατάξεων». 

3. Του Π.Δ. 611/1977 «Υπαλληλικός Κώδιξ*. 

4. Του Ν. 2346/95 «Δαπάνες κίνησης των μετακινουμέ- 
νων προσώπων με εντολή του Δημοσίου εντός και εκτός 
της επικράτειας για εκτέλεση Υπηρεσίας και άλλες διατά¬ 
ξεις». 

5. Του Π.Δ. 402/1988 «Οργανισμός Υπ. Γεωργίας». 


6. Του άρθρου 23 του Ν. 1735/1987 «Προσλήψεις στο 
δημόσιο τομέα, κοινωνικός έλεγχος στη Δημόσια Διοί¬ 
κηση, πολιτικά δικαιώματα και άλλες διατάξεις», καθώς 
και της ερμηνευτικής αυτού εγκυκλίου του Υπουργείου 
Προεδρίας της Κυβέρνησης με αριθμό ΔΙΚΠΡ/Φ2/24/ 
10246/28.12.1987. 

7. Του άρθρου 13 του Ν. 1810/88 «Για τη συμπλήρωση 
και βελτίωση του Ν. 1505/1984 και άλλες διατάξεις όπως 
τροποποιήθηκαν και συμπληρώθηκαν μεταγενέστερα. 

8. Την αριθμ. 23117/1065/20.4.1988 κοινή απόφασή 
μας. 

9. Την αριθμ. 2076692/8817/1989 όμοια απόφασή 
μας. 

10. Την αριθμ. 1107147/1239/0006 Α74.10.96 από¬ 
φαση του Πρωθυπουργού και Υπουργού Οικονομικών. 

11. Τα υπομνήματα και τις αναφορές των Υπηρεσιών 
του Υπουργείου Γεωργίας, για την προώθηση των διαφό¬ 
ρων δραστηριοτήτων του, κατά τρόπον αποδοτικότερο και 
οικονομικότερο. 

12. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Προ/σμού του 
ΚΤΓΚ & Δασών συνολικού ποσού, για το έτος 1997 
45.000 000 δρχ., η οποία θα αντιμετωπισθεί από την πί¬ 
στωση που έχει γραφεί στον Κ.Α. 0711, του Φορέα 120 
του Πρ/αμού Εξόδων του ΚΤΓΚ & Δασών, έτους 1997 και 
στους Κ.Α. 0719 και 2283 του Πρ/σμού του Β' Παρ/τος 
του ΚΤΓΚ & Δασών (ΥΕΒ) του ίδιου έτους, αποφασί¬ 
ζουμε: 

Τροποποιούμε την αριθμ. 2013204/772/0022/1992 
απόφασή μας και καθορίζουμε τα εξής: 

1. Στους υπαλλήλους του Υπουργείου Γεωργίας που 
χειρίζονται ή επιβλέπουν μηχανήματα υπαίθρου (χωμα- 
τουργικά, γεωτρητικά κ.λπ.) ή εργάζονται σε εργοτάξια, 
σε οδοποιητικές εργασίες, εγκαταστάσεις, αντλιοστάσια, 
φυλάκια, πυροσβεστικούς σταθμούς και φυτώρια, που 
εμπίπτουν στις διατάξεις της παρ. 4 του άρθρου 23 του Ν. 
1735/1987 και για τους οποίους με απόφαση του Προϊ¬ 
σταμένου της Υπηρεσίας τους ορίζεται ως έδρα ο συγκε¬ 
κριμένος τόπος παροχής εργασίας (μηχανήματα, εργοτά¬ 
ξια κ.λπ.), όπου οφείλουν να ευρίσκονται με δική τους 
φροντίδα, εφόσον δεν διατίθεται από την υπηρεσία μετα¬ 
φορικό μέσο, κατά την έναρξη του ωραρίου εργασίας και 
να αποχωρούν μετά τη λήξη αυτού, θα καταβάλλεται απο¬ 
ζημίωση, σύμφωνα με την παρ. 4 του άρθρου 23 του Ν. 
1735/1987, κλιμακούμενη ανάλογα με την απόσταση του 
τόπου παροχής εργασίας (έδρα των υπαλλήλων αυτών) 
από την έδρα της Υπηρεσιακής τους μονάδας ως εξής: 

α) Γ ια αποστάσεις μέχρι 10 χιλιόμετρα από την έδρα της 
Υπηρεσιακής τους μονάδας μέχρι τον τόπο εργασίας, θα 
χορηγείται αποζημίωση, η οποία θα υπολογίζεται ανάλογα 
με την χιλιομετρική απόσταση του τόπου εργασίας από 
την Υπηρεσιακή Μονάδα και αντίστροφα, με 31 δρχ. ανά 
χιλιόμετρο όταν χρησιμοποιείται για την μετακίνηση ιδιό¬ 
κτητο επιβατικό αυτοκίνητο, ή 10,60 κατά χιλιόμετρο για 
μετακίνηση με μοτοσυκλέτα ή 6,20 κατά χιλιόμετρο για 
μετακίνηση με μοτοποδήλατο. 

Εάν η μετακίνηση του υπαλλήλου γίνει με τα μέσα μαζι¬ 
κής μεταφοράς (λεωφορείο ή τρένο ή ατμοπλοϊκώς) θα 
καταβάλλεται το αντίτιμο του εισιτηρίου. 

β) Γ ια αποστάσεις άνω των 10 χιλιομέτρων από την έδρα 
της Υπηρεσιακούς τους Μονάδας μέχρι τον τόπο εργα¬ 
σίας θα χορηγείται αποζημίωση, η οποία θα υπολογίζεται 
ανάλογα με την χιλιομετρική απόσταση του τόπου εργα¬ 
σίας από την Υπηρεσιακή Μονάδα, σύμφωνα με την ανω¬ 
τέρω περίπτωση α' καθώς και ποσό 2.000 δρχ. για κάθε 

ημέρα εργασίας. Το τελευταίο εδάφιο της περίπτ. α' 
ιοχύει και εν προκειμένω. 

2. Όταν διατίθεται από την Υπηρεσία μεταφορικό μέσο 
για την αυθημερόν μετάβαση και επιστροφή των ανωτέρω 
υπαλλήλων από την έδρα της Μονάδας στον τόπο παρο¬ 
χής εργασίας θα χορηγείται το ποσό των 2.000 δρχ. ήμε¬ 
ρή σίως για αποστάσεις άνω των 10 χιλιομέτρων. 

3. Οι παράγραφοι 1 και 2 εφαρμόζονται ανάλογα και για 
τους επιβλέποντες τα μηχανήματα. 

Οι χειριστές μηχανημάτων, εφόσον μεταβαίνουν με το 
μηχάνημά τους για εργασία σε απόσταση άνω των 10 χι¬ 
λιομέτρων και επιστρέφουν με αυτό αυθημερόν, θα λαμ¬ 
βάνουν την αποζημίωση της παρ. 2. Στις περιπτώσεις που 
θα μετακινούνται σε αποστάσεις άνω των 30 χιλιομέτρων 
και η διανυκτέρευσή τους στον τόπο εργασίας κρΐνεται 
απαραίτητη από τον Προϊστάμενο της Υπηρεσίας, με από¬ 
φασή του πλήρως αιτιολογημένη, θα λαμβάνουν την απο¬ 
ζημίωση του δευτέρου εδαφίου της παρ. 4. 

4. Όταν το ανωτέρω προσωπικό εργάζεται σε νησιά και 
η μετάβασή του στον τόπο εργασίας και η επιστροφή του 
από αυτή προϋποθέτει την χρήση Ρ/Β θα καταβάλλεται 
αποζημίωση 2.000 δρχ. το αντίτιμο του εισιτηρίου του και 
η δαπάνη μεταφοράς του Ι.Χ. αυτοκινήτου, εφόσον κρίνε- 
ται από τον Προϊστάμενο της υπηρεσίας αναγκαία η χρησι¬ 
μοποίησή του, με την προσκόμιση νομίμων δικαιολογητι- 
κών. Εάν οι εργαζόμενοι σε νησιά λόγω έλλειψης δρομο¬ 
λογίων των Ρ/Β για την επιστροφή τους ή λόγω μεγάλης 
χρονικής διάρκειας και διαδρομής αδυνατούν, σύμφωνα 
με πλήρως αιτιολογημένη βεβαίωση του Προϊσταμένου, 
να επιστρέψουν αυθημερόν και αναγκάζονται να παραμέ¬ 
νουν σ’ αυτά, για τις ημέρες παραμονής τους που εργάζο¬ 
νται στα μηχανήματά τους, θα χορηγείται αποζημίωση 
4.500 δρχ. 

5. Στις περιπτώσεις που οι Νομαρχιακές Δ/νσεις των 
Υπηρεσιών όλων των παραπάνω υπαλλήλων εξυπηρετούν 
Νησιά των Νομών τους, ισχύουν τα εξής: 

Όταν οι υπάλληλοι εργάζονται σε νησιά του Νομού δι¬ 
καιοδοσίας της Υπηρεσίας που ανήκουν και η μόνιμη κα¬ 
τοικία τους είναι το νησί στο οποίο εργάζονται, για τον κα¬ 
θορισμό της αποζημίωσής τους θα λαμβάνεται υπόψη η 
απόσταση του τόπου εργασίας από τη μόνιμη διαμονή 
τους (κατοικία) και όχι η απόσταση από την έδρα της Υπη¬ 
ρεσίας. 

6. Για τις ημέρες που δεν παρέχεται εργασία λόγω κλί¬ 
μα τολογικών και εδαφολογικών συνθηκών ή βλάβης του 
μηχανήματος και δεν είναι δυνατή η εκτέλεση εργασίας, οι 
υπάλληλοι θα παραμένουν στην έδρα της Υπηρεσιακής 
τους Μονάδας και δεν θα καταβάλλεται αποζημίωση. 

Επίσης δεν θα καταβάλλεται αποζημίωση στις περιπτώ¬ 
σεις εκείνες που δεν παρέχεται εργασία για οποιοδήποτε 
λόγο, ακόμη και αν η εργασία διακόπτεται ή δεν τηρείται 
το ωράριο εργασίας με υπαιτιότητα του εργαζομένου. Σε 
περίπτωση που διατίθεται από την Υπηρεσία οίκημα ή Οι¬ 
κιακός κ.λπ., για τη διανομή των παραπάνω υπαλλήλων 
στον τόπο παροχής εργασίας, η αποζημίωση των παρ. 1 β 
και 2 μειώνεται στο ήμισυ. 

7. Ως προς τη διαδικασία δικαιολόγησης καταβολής της 
πιο πάνω αποζημίωσης θα ισχύουν τα παρακάτω: 

α) Κυρωμένο αντίγραφο των αποφάσεων καθορισμού 
της έδρας και τοποθέτησης του υπαλλήλου στον τόπο ερ¬ 
γασίας του, που έχει εκδόσει ο Διευθυντής της Υπηρεσια¬ 
κής Μονάδος του υπαλλήλου. 

β) Ημερολογιακή κατάσταση εις διπλούν που θα έχει 
υπογράφει από τον δικαιούχο και θεωρηθεί από τον Προϊ¬ 
στάμενο της Υπηρεσίας, στην οποία θα αναφέρονται οι 


ημερήσιες μετακινήσεις αυτών που έχουν έδρα τον τόπο 
εργασίας του μηχανήματος κ.λπ. υπαλλήλων. 

Δηλαδή η ημερομηνία μετακίνησης, ο τόπος μετάβα¬ 
σης, η χιλιομετρική απόφαση κ.λπ. 

Στην κατάσταση αυτή θα βεβαιώνεται από τον Προϊστά¬ 
μενο της Υπηρεσιακής Μονάδας: 

αα. Η ακρίβεια των χιλιομετρικών αποστάσεων, σύμ¬ 
φωνα με τους επίσημους πίνακες του Υπουργείου Μετα¬ 
φορών και Επικοινωνιών που θα έχει προμηθευτεί, ή τις 
βεβαιώσεις της οικείας Δημοκοινοτικής αρχής (αρ. 
58825/1569/21.5.1984 απόφαση Υπ. Οικονομικών 
Γ.Λ.Κ.) και 

ββ. Η περίπτωση που τυχόν χρησιμοποιήθηκε από τον 
υπάλληλο ΚΥ αυτοκίνητο. 

γ) Βεβαίωση του Προϊσταμένου για τη διάθεση ή όχι οι¬ 
κήματος ή οικιακού κ.λπ. από την Υπηρεσία για διαμονή 
του υπαλλήλου, καθώς και για τις ημέρες που ο υπάλληλος 
εργάστηκε στον τόπο παροχής εργασίας. 

δ) Απόφαση ή βεβαίωση, κατά περίπτωση, του Προϊστα¬ 
μένου ότι ήταν απαραίτητη η παραμονή των εργαζομένων 
στον τόπο παροχής εργασίας ή ήταν αδύνατη η επιστροφή 
τους, καθώς και ότι ήταν αναγκαία η χρησιμοποίηση Ι.Χ.Ε. 
αυτοκινήτου στην περίπτωση της παρ. 4. 

ε) Κάθε άλλο κατά περίπτωση δικαιολογητικό που κρί- 
νεται απαραίτητο από την εκκαθαρίζουσα Υπηρεσία για τη 
θεμελίωση του δικαιώματος του υπαλλήλου. 

8. Η ανωτέρω αποζημίωση δίνεται για τα έξοδα στα 
οποία υποβάλλονται οι υπάλληλοι της κατηγορίας αυτής 
και επομένως δεν υπόκειται σε καμιά κράτηση, γιατί είναι 
αυτοτελής και δεν τελεί σε καμιά συνάρτηση ή σχέση με 
τα οδοποιρικά έξοδα και τις ημερήσιες αποζημιώσεις για 
εκτός έδρας μετακινήσεις των υπαλλήλων. 

9. Η παρούσα δεν περιλαμβάνει τους Δασοπυροσβέ¬ 
στες και τους Οδηγούς Πυροσβεστικών οχημάτων, γιατί 
δεν έχουν συοταθεί οι προβλεπόμενοι από το Ν. 998/79 
Δαοοπυροσβεστικοί Σταθμοί. 

10. Κάθε άλλη απόφαση καταργείται από της ισχύος 
της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 1997 

01 ΥΠΟΥΡΓΟ) 

ΥΦΥΠ. ΟΙΚΟΝΟΜΙΚΟΝ ΓΈΟΡΠΑΖ 

ΝΙΚ. ΧΡ1ΣΤΟΔΟΥΛΑΚΗΣ ΓΤΕΦ. ΤΖΟΥΜΑΚΑΣ 

-♦- 

Αριθ. 2005062/602/0022 (4) 

Τροποποίηση της 101816/8663/11.1.88 κοινής υπουργι¬ 
κής απόφασης, για την αύξηση των συνεδριάσεων της 

Τ.Δ.Ε. του Τοπικού Υποκ/τος ΙΚΑ Τούμπας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 3 του Ν. 
1160/81 και της παρ. 2 του άρθρου μόνου του Π.Δ. 492/ 
84. 

2. Τις διατάξεις της παρ. 5 του άρθρου 4 του Ν. 
2026/92 (Α' 43). 

3. Τις διατάξεις του Ν. 1232/82. 

4. Τις διατάξεις της παρ. 3 του άρθρου 20 του Ν. 
1539/85 (Α’ 64). 

5. Την 101816/8663/08 κοινή απόφαση. 

6. Το άρθρο 27 του Ν. 2081/92 (Α' 154) και το γεγονός 
ότι η δαπάνη η οποία θα προκύπτει από την αύξηση του 
αριθμού των συνεδριάσεων ανέρχεται στο ποσό των 
198.000 δρχ. περίπου μηνια'ιως και θα βαρύνει τον ετήσιο 
προϋπολογισμό του ΙΚΑ στον ΚΑΕ 0264. 

7. Τις διατάξεις του Π.Δ. 372/95 (201 Α') Μεταφορά 
της Γενικής Γραμματείας Κοιν. Ασφαλίσεων από το 
Υπουργείο Υγείας, Πρόνοιας και Κοιν. Ασφαλίσεων στο 
Υπουργείο Εργασίας. 

8. Το Γ24/47/7.11.96 έγγραφο της Διοίκησης του ΙΚΑ, 
με το οποίο ζητάει την αύξηση του αριθμού των συνεδριά¬ 
σεων της Τ.Δ.Ε. του Τοπικού Υποκ/τος ΙΚΑ Τούμπας, 
προκειμένου να διευκολυνθεί η εκδίκαση του μεγάλου 
αριθμού ενστάσεων που εκκρεμούν στις υπηρεσίες του. 

9. Την αριθμ. 1107147/1239/0006Α/4.10.96 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Τροποποιούμε την 101816/8663/11.1.88 απόφαση 
και αυξάνουμε τον αριθμό των κατά μήνα συνεδριάσεων 
της Τ.Δ.Ε. του Τοπικού Υποκ/τος ΙΚΑ Τούμπας από πέντε 
(5) σε έξι (6). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 1997 

Ο) ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ * ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΓΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

- ♦ - 

Αριθ. Οίκ. Β. 5261/190 (5) 

Τροποποίηση της Β.4373/1205/11.3.1993 (ΦΕΚ 187/ 
Β723.3.1993) κοινή απόφασης των Υπουργών Εθνι¬ 
κής Οικονομίας, Εργασίας και Βιομηχανίας, Ενέργειας 
και Τεχνολογίας για τα Μέσα Ατομικής Προστασίας, 
όπως τροποποιήθηκε και ισχύει σήμερα, σε συμμόρ¬ 
φωση προς την Οδηγία του Ευρωπαϊκού Κοινοβουλίου 
και του Συμβουλίου 96/58/ΕΚ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2, παρ. 1 (περ. η), 2 και 3 
του Ν. 1338/83 (ΦΕΚ 34/Α/17.3.1983) όπως τροπο¬ 
ποιήθηκε από το άρθρο 6 του Ν. 1440/84 (ΦΕΚ 70/Α/ 
21.5.1984) και το άρθρο 65 του Ν. 1892/1990 (ΦΕΚ 
101/Α/31.7.1990). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», όπως προστέθηκε 
με το άρθρο 27 του Ν. 2081/1992 (ΦΕΚ 154/Α/ 
10.9.1992). 

3. Τις διατάξεις του Π.Δ. 229/86 (ΦΕΚ 96/Α/6.7.1986) 
«Σύσταση και Οργάνωση της Γενικής Γραμματείας Βιο¬ 
μηχανίας» και του Π.Δ. 396/89 (ΦΕΚ 172/Α/ 
16.6.1989) «Οργανισμός της Γενικής Γραμαμτείας 
Βιομηχανίας». 

4. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
(ΦΕΚ 19/Α/1.2.1996). 

5. Την 114/4.10.1996 κοινή απόφαση του Πρωθυπουρ¬ 
γού και της Υπουργού Ανάπτυξης «Ανάθεση αρμοδιο¬ 


τήτων στους Υφυπουργούς Ανάπτυξης Άννα Διαμα- 
ντοπούλου και Μιχάλη Χρυσοχοΐδη» (ΦΕΚ 924/Β/ 
8.10.1996). 

6. Την κοινή απόφαση των Υπουργών Εθνικής Οικονο¬ 
μίας, Εργασίας και Βιομηχανίας, Ενέργειας και Τεχνο¬ 
λογίας Β.4373/1205/11.3.1993 «Συμμόρφωση της 
Ελληνικής Νομοθεσίας με την 89/686/ΕΟΚ οδηγία 
του Συμβουλίου της 21ης Δεκεμβρίου 1989 για την 
προσέγγιση των νομοθεσιών των κρατών - μελών σχε¬ 
τικά με τα μέσα ατομικής προστασίας» (ΦΕΚ 187/Β/ 
23.3.1993). 

7. Την κοινή απόφαση των Υπουργών Εθνικής Οικονο¬ 
μίας, Εργασίας και Βιομηχανίας, Ενέργειας και Τεχνο¬ 
λογίας 8881/3.6.1994 «Τροποποίηση της 4373/ 
1205/13.3.1993 (ΦΕΚ 187/Β/23.3.1993) κοινής από¬ 
φασης των Υπουργών Εθνικής Οικονομίας, Εργασίας 
και Βιομηχανίας, Ενέργειας και Τεχνολογίας για τα 
μέσα ατομικής προστασίας σε συμμόρφωση προς τις 
οδηγίες του Συμβουλίου 93/95/ΕΟΚ και 93/68/ΕΟΚ» 
(ΦΕΚ.450/Β/16.6.1994). 

8. Την οδηγία 96/58/ΕΚ του Ευρωπαϊκού Κοινοβουλίου 
και του Συμβουλίου της 3ης Σεπτεμβρίου 1996 με την 
οποία τροποποιείται η οδηγία 89/686/ΕΟΚ για την 
προσέγγιση των νομοθεσιών των κρατών - μελών σχε¬ 
τικά με τα μέσα ατομικής προστασίας (ΕΕί 236/1996), 
αποφασίζουμε: 

Άρθρο 1 

Σκοπός της παρούσας απόφασης είναι η τροποποί¬ 
ηση της κοινής υπουργικής απόφασης Β.4373/1205/ 
11.3.1993 (ΦΕΚ 187/Β/23.3.1993) όπως έχει τροπο¬ 
ποιηθεί με την κοινή υπουργική απόφαση 8881/ 
3.6.1994 (ΦΕΚ 450/Β/16.6.1994) και ισχύει, σε συμ¬ 
μόρφωση προς την οδηγία 96/58/ΕΚ του Ευρωπαϊκού 
Κοινοβουλίου και του Συμβουλίου, με την οποία τροπο¬ 
ποιήθηκε η οδηγία 89/686/ΕΟΚ για την προσέγγιση 
των νομοθεσιών των κρατών μελών σχετικά με τα μέσα 
ατομικής προστασίας (ΕΕί 236/1996). 

Άρθρο 2 

Στο παράρτημα IV της κοινής υπουργικής απόφασης 
Β.4373/1205/11.3.1993, όπως έχει τροποποιηθεί και 
ισχύει, καταργεϊται το ακόλουθο κείμενο: 

«Συμπληρωματικές ενδείξεις. 

Τα δύο τελευταία ψηφία του έτους επίθεσης της σή¬ 
μανσης «ΟΕ» εκτός των αναφερόμενων στο άρθρο 8 
παράγραφος 3 ΜΑΠ». 

Άρθρο 3 

Η παρούσα απόφαση ισχύει από της δημοσιεύσεώς 
της στην Εφημερίδα της Κυβερνήσεως. 

Από τις διατάξεις της παρούσας δεν προκαλείται καμία 
δαπάνη στον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 1997 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ, ΑΝΑΠΤΥΞΗΣ 

ΠΑΝ. ΠΑΠΑΝΤΩΝΙΟΥ ΑΝΝΑ ΑΙΑΜΑΝΤΟΠΟΥΛΟΥ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αρ»θ. 3537 (6) 

Τροποποίηση της 4423/10.10.96 απόφασης Υπ. Γεωρ¬ 
γίας τροποποιητικής της υπ’ αριθ. 31100/25-10.95 Δι- 
ϋπουργικής απόφασης σχετικά με τα μέτρα για τη δια¬ 
σφάλιση της Κοινοτικής ενίσχυσης του βαμβακιού. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών δια την εφαρμογή της 
Συνθήκης Προσχωρήσεως της Ελλάδος εις τας Ευρωπαϊ¬ 
κός Κοινότητας και ρυθμίσεις συναφών θεσμικών και ορ¬ 
γανωτικών θεμάτων» (ΦΕΚ Α' 280/12.1979). 

β. Του άρθρου 1 (παρ. 1,2, 3 και 4) του Ν. 1338/1983 
«Εφαρμογή του κοινοτικού δίκαιου» (ΦΕΚ Α' 34/ 
17.3.1983) όπως τροποποιήθηκε με το άρθρο 6 του Ν. 
1440/1984 «Συμμετοχή της Ελλάδος στο κεφάλαιο, στα 
αποθεματικά και τις προβλέψεις της Ευρωπαϊκής Τράπε- 
ζας Επενδύσεων στο Κεφάλαιο της Ευρωπαϊκής Κοινότη¬ 
τας Άνθρακος και Χάλυβος και Οργανισμού Εφοδιασμού 
ΕΥΗΑΤΟΜ» (ΦΕΚ Α' 70) και το άρθρο 65 του Ν. 1892/ 
1990 (Α' 101). 

γ. Του Καν. (ΕΟΚ) 1554/95 (Ε. 148), όπως τροποποιή¬ 
θηκε και ισχύει. 

δ. Του Καν. (ΕΟΚ) 1964/87 (Ι_. 148), όπως τροποποιή¬ 
θηκε και ισχύει. 

ε. Του Καν. (ΕΟΚ) 1201 /89 (1_. 123), όπως τροποποιή¬ 
θηκε και ισχύει. 

στ. Του Καν. (ΕΟΚ) 729/70 (Ε. 94), όπως τροποποιή¬ 
θηκε και ισχύει. 

ζ. Το Ν.Δ. 3853/58 «Περί Οργανισμού Βάμβακος». 
η. Το Ν.Δ. 3854/58 «Περί εκκοκκ'ισεως βάμβακος» και 
τα σε συνέχεια αυτού εκδοθέντα Διατάγματα. 

θ. το Ν.Δ. 194/75 «Περί τροποποιήσεως και συμπληρώ- 
σεως του Ν.Δ. 3853/58». 

ι. Το Ν. 1206/81 «Περί ρυθμίσεως θεμάτων Οργ. Βάμ¬ 
βακος». 

ια. Τις διατάξεις του άρθρου 29Α του Ν. 1558/85 «ΦΕΚ 
137 Α') όπως το άρθρο 27 του Ν. 2081 /92 (ΦΕΚ 154 Α'). 

ιβ. Τη διϋπουργική απόφαση 31100/25.10.95 «Μέτρα 
για τη διασφάλιση της Κοινοτικής ενίσχυσης του βαμβα¬ 
κιού και απόδοσής της στους δικαιούχους παραγωγούς» 
(ΦΕΚ 907 Β/3.11.95) και κυρίως το άρθρο 8, παρ. 2, με το 
οποίο εξουσιοδοτείται ο Υπ. Γεωργίας να καθορίζει τις λε¬ 
πτομέρειες εφαρμογής της, να τροποποιεί με αποφάσεις 
του τα σχετικά έντυπα, να λαμβάνει άλλα συμπληρωματικά 
μέτρια και να καθορίζει, ανάλογα με το έκτακτο των εκά- 
στοτε συνθηκών, το χρόνο ισχύς αυτής, προκειμένου να 
ενισχύεται ο προβλεπόμενος ελεγκτικός μηχανισμός. 

ιγ. Την υπ’ αριθ. 22000/17.9.1996 απόφαση Υπ. Γ εωρ¬ 
γίας τροποποιητικής της διϋπουργικής απόφασης 31100/ 

25.10.95 με το ίδιο ως άνω θέμα. 

ιδ. Την υπ’ αριθμ. 4423/10.10.96 απόφαση Υπ. Γεωρ¬ 
γίας τροποποιητικής της διυπουργικής απόφασης 31100/ 

25.10.95 με το ίδιο ως άνω θέμα. 

ιε. Τις εισηγήσεις των αρμοδίων Υπηρεσιών του Υπ. Γε- 
ωργίος και του Οργ. Βάμβακος σύμφωνα με τις οποίες 
κρίνεται αναγκαία η λήψη συμπληρωματικών μέτρων κ.λπ. 

ιστ. Το γεγονός ότι από τις διατάξεις αυτής της απόφα¬ 
σης δεν προκαλεϊται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε και συμπληρώνουμε την υπ’ αριθμ. 
4423/10.10.96 απόφασή μας ως ακολούθως: 

1. Τα σημείο 6 της υπ’ αριθμ. 4423/10.10.96 απόφα¬ 


σης Υπ. Γεωργίας (ΦΕΚ 939/Β/15.10.96) επαναδιατυπώ- 
νεται ως εξής: 

6. Στο άρθρο 5 παρ. 6(α) δεύτερο εδάφιο της 31100/ 

25.10.95 διϋπουργικής απόφασης (για τον ορισμό του τέ¬ 
λους της εκ/κής περιόδου) οι ημερομηνίες 15.3. και 31.3. 
αντικαθίστανται από τις ημερομηνίες 6.2. και 12.2. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 3 Φεβρουάριου 1997 

Ο ΥΠΟΥΡΓΟΣ 

ΣΤΕΦΑΝΟΣ ΤΖΟΥΜΑΚΑΣ 
-♦- 

Αριθ. Υ4α/12571/96 (7) 

Μετατροπή μιας (1) κενής θέσης ειδικευόμενου γιατρού 
ειδικότητας Αναισθησιολογίας σε μία (1) θέση ειδικευ¬ 
όμενου γιατρού ειδικότητας Παιδιατρικής στο Περιφε¬ 
ρειακό Γενικό Νοσοκομείο Ιωαννίνων «Γ. ΧΑΤΖΗΚΩ¬ 
ΣΤΑ». 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 του Ν. 1397/83 (ΦΕΚ 
143/Α/83). 

2. Τις διατάξεις του άρθρου 1 παρ. 1β του Π.Δ/τος 
129/92 (ΦΕΚ 65/Α/92). 

3. Τις διατάξεις του άρθρου 27 του Ν. 2081/92 (ΦΕΚ 
154/Α/92) με τις οποίες προστέθηκε στο Ν. 1558/85 νέο 
άρθρο 29Α και το γεγονός άτι από την παρούσα απόφαση 
δεν προκαλεϊται δαπάνη σε βάρος του κρατικού προϋπο¬ 
λογισμού. 

4. Την αριθμ. ΔΥ3α/θΐκ.878/96 (ΦΕΚ 923/Β/96), από¬ 
φαση περί ανάθεσης αρμοδιοτήτων στον Υφυπουργό 
Υγείας και Πρόνοιας. 

5. Την αριθμ. 5585/96 απόφαση του ΚΕΣΥ. 

6. Την αριθμ. 22/8.8.96 (θ.2) απόφαση του Δ.Σ. του Πε¬ 
ριφερειακού Γεν. Νοσοκομείου Ιωαννίνων «Γ. ΧΑΤΖΗΚΩ¬ 
ΣΤΑ». 

7. Την αριθμ. 1 107147/1239/006Α/4.10.96 (ΦΕΚ 
922/Β/96) απόφαση ανάθεσης αρμοδιοτήτων στον Υφυ¬ 
πουργό Ν. Χριστοδουλάκη. 

8. Το υπ’ αριθμ. 55/96 Π.Δ. (ΦΕΚ 48/Α/96) «Περιορι¬ 
σμός συναρμοδιοτήτων κατά την έκδοση διοικητικών πρά¬ 
ξεων», αποφασίζουμε: 

Η μία (1) κενή θέση ειδικευόμενου γιατρού ειδικότητας 
Αναισθησιολογίας που έχει συσταθεί με την Α3β/17847/ 
11.12.84 (ΦΕΚ 867/Β/84) κοινή υπουργική απόφαση στο 
Περιφερειακό Γ ενικό Νοσ/μείο Ιωαννίνων «Γ. ΧΑΤΖΗΚΩ¬ 
ΣΤΑ» μετατρέπεται με την παρούσα σε μια (1) θέση ειδι¬ 
κευόμενου γιατρού ειδικότητας Παιδιατρικής στο ίδιο Νο¬ 
σοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1997 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ ΕΜΜ. ΣΚΟΥΛΑΚΗΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Υ4α/13625/96 (8) 

Μετατροπή δύο (2) θέσεων ειδικευόμενων γιατρών στο 
Περιφερειακό Γενικό Νοσοκομείο Λάρισας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 του Ν. 1397/83 (ΦΕΚ 
143/Α/83). 

2. Τις διατάξεις του άρθρου 1 παρ. (1 β) του Π.Δ/τος 
129/92 (ΦΕΚ 65/Α/92). 

3. Τις διατάξεις του άρθρου 27 του Ν. 2081/92 (ΦΕΚ 
154/Α/92) με τις οποίες προστέθηκε στο Ν. 1558/85 νέο 
άρθρο 29Α και το γεγονός ότι από την παρούσα απόφαση 
δεν προκαλείται δαπάνη σε βάρος του κρατικού προϋπο¬ 
λογισμού. 

4. Την αριθμ. ΔΥ3α/οικ.878/96 (ΦΕΚ924/Β/96), από¬ 
φαση περί ανάθεσης αρμοδιοτήτων στον Υφυπουργό 
Υγείας και Πρόνοιας. 

5. Την αριθμ. 5929/96 απόφαση του ΚΕΣΥ. 

6. Την αριθμ. 15/37/9.10.96 απόφαση του Δ.Σ. του Πε¬ 
ριφερειακού Γεν. Νοσοκομείου Λάρισας «ΚΟΥΤΛΙΜΠΑ- 
ΝΕΙΟ & ΤΡΙΑΝΤ ΑΦΥΛΛΕ ΙΟ». 

7. Την αριθμ. 1107147/1239/0006Α/4.10.96 (ΦΕΚ 
922/Β/96) απόφαση ανάθεσης αρμοδιοτήτων στον Υφυ¬ 
πουργό Ν. Χριστοδουλάκη. 

8. Το υπ' αριθμ. 55/96 Π.Δ. (ΦΕΚ 48/Α/96) «Περιορι¬ 
σμός συναρμοδιοτήτων κατά την έκδοση διοικητικών πρά¬ 
ξεων», αποφασίζουμε: 

Μετατρέπονται με την παρούσα οι δύο (2) κενές θέσεις 
ειδικευόμενων γιατρών (η μία (1) κενή θέση ειδικευομέ- 
νου γιατρού ειδικότητας Ουρολογίας και η μια (1) κενή 
θέση ειδικευόμενου γιατρού ειδικότητας Ακτινοδιαγνω¬ 
στικής) που είχαν συσταθεί με την αριθμ. Α3β/ 
οικ. 1285/87 (ΦΕΚ 40/τ.Β'/87) κοινή υπουργική απόφαση 
του Περιφερειακού Γενικού Νοσ/μείου Λάρισας σε δύο 
θέσεις ειδικευόμενων γιατρών ειδικότητας Γαστρεντερο- 
λογίας στο ίδιο Νοσοκομείο. 

Η απόφαση αυτή να δημοοιευθεί στην Εφημερίδα της 
Κυβερνήοεως. 

Αθήνα, 3 Φεβρουάριου 1997 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ ΕΜΜ. ΣΚΟΥΛΑΚΗΣ 


Αριθ. Υ4α/12319/96 (9) 

Μετατροπή θέσης κλάδου γιατρών ΕΣΥ στο Νομαρχιακό 
Γενικό Νοσοκομείο Μεσολογγίου «Γ. ΧΑΤΖΗΚΩ¬ 
ΣΤΑ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 25 του Ν. 1397/83 (ΦΕΚ 
143/Α/83) και του άρθρου 64 του Ν. 2071/92 (ΦΕΚ 
123Α/92). 

2. Τις διατάξεις του άρθρου 27 του Ν. 2081/92 και το 
γεγονός ότι από τις διατάξεις της απόφασης αυτής, δεν 
προκαλείται καμία δαπάνη οε βάρος του κρατικού προϋ¬ 
πολογισμού. 

3. Την αρ. ΔΥ3α/οικ_878/96 (ΦΕΚ 924/Β/96) απόφαση 
«Περί ανάθεσης αρμοδιοτήτων στον Υφυπουργό Υγείας 
και Πρόνοιας. 

4. Την απόφαση αρ. 1107147/1239/0006Α/4.10.96- 
(ΦΕΚ 922/Β/96) «Ανάθεση αρμοδιοτήτων στον Υφυ¬ 
πουργό Ν. Χριστοδουλάκη». 

5. Την απόφαση αρ. 20/21-21.10.96 του Δ.Σ. του Νο¬ 
σοκομείου Μεσολλογίου και 

6. Τις διατάξεις του Π.Δ/τος 55/96 (ΦΕΚ 48Α/96), απο¬ 
φασίζουμε: 

Η κενή θέση κλάδου γιατρών ΕΣΥ Επιμελητή Β’ Μικρο¬ 
βιολογίας του Νομαρχιακού Γ ενικού Νοσοκομείου Μεσο¬ 
λογγίου «Γ. ΧΑΤΖΗΚΩΣΤΑ» που είχε συσταθεί με την 
κοινή υπουργική απόφαση Α3β/7070/84 (ΦΕΚ 382/84) 
μετατρέπεται με την παρούσα ως προς την ειδικότητα σε 
θέση Επιμελητή Β' Αιματολογίας. 

Η απόφαση αυτή να δημοοιευθεί στην Εφημερίδα της 
Κυβερνήοεως. 

Αθήνα, 3 Φεβρουάριου 1997 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ ΕΜΜ. ΣΚΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΡΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ_ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΗ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ_ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ 185 31 4171307 

ΠΑΤΡΑ (061)271249 

Κορίνθου 327 Τ.Κ 262 23 224581 ! 

ΙΩΑΝΝΙΝΑ 

Διοικητήριο Τ.Κ 454 44 "(0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ 691 00 26522 


- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσάλιδο ή μέρους αυτού 


ΚΕΝΤΡΙΚΗ ΥΠΗΡΕΣΙΑ 

Σολωαού 51 

Πληροφορίες δημοσιευμάτων Α.Ε. - Ε.Π.Ε. 

5225761 


5230841 

Πληροφορίες δημοσιευμάτων λοιπών Φ.Ε.Κ. 

5225713 


5249547 

Πώληση Φ.Ε.Κ. 

5239762 

Φωτοαντίγραφα παλαιών Φ.Ε.Κ. 

5248141 

Βιβλιοθήκη παλαιών Φ.Ε.Κ. 

5248188 

Οδηγίες για δημοσιεύματα Α.Ε. - Ε.Π.Ε. ι7 

5248785 

Εγγραφή Συνδρομητών Φ.Ε.Κ. και 


αποστολή Φ.Ε.Κ. 

5248320 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε, Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 δρχ. 

Β' (Υπουργικές αποφάσεις κ.τλ.) 

50.000 

2.500 » 

Τ' (Διορισμοί, απολύσεις κ.τλ. Δημ. Υπάλληλων) 

10.000 

500 »> 

Δ' (Απαλλοτριώσεις, πολεοδομία κτλ.) 

50.000 » 

2.500 » 

Αναπτυξιακών Πράξεων (Τ.Α.Π.Σ.) 

25.000 

1.250 » 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 *> 

Παράρτημα (Πίνακες επιτυχόντων διαγωνισμών) 

5.000 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 - 

Ανώτατου Ειδικού Δικαστηρίου (Α.Ε.Δ.) 

3.000 

150 » 

Ανωνύμων Εταιρειών & Ε.Π.Ε. 

250.000 

12.500 - 

Προκηρύξεων Α.Σ.Ε.Π. 

10.000 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 » 

.. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με το ταχυδρομικό τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
Π ΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν νο στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρημσπκό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάβε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











